জাপা চেয়ারম্যান আরো বলেন, “দেশ আজ অনিবার্য সংঘাত আর রক্তপাতের দিকে এগিয়ে চলছে। জাতি এই সংঘাত ও রক্তপাত থেকে মুক্তি চায়। দুইটি দলের ক্ষমতায় যাবার লড়াইয়ে দেশবাসী আজ দিশেহারা হয়ে পড়েছে। ক্ষমতায় আঁকড়ে থাকার জন্য তারা দেশকে বারবার সংঘাতের পথে ঠেলে দিচ্ছে। দুইটি দল দেশ আর জাতিকে জিম্মি করে ক্ষমতায় থাকতে চায়। আমি যখন ক্ষমতায় ছিলাম, শুধু রক্তপাত এড়াতে শান্তিপূর্ণভাবে ক্ষমতা হস্তান্তর করেছিলাম। জাতীয় পার্টি সংঘাত চায় না। আমরা রক্তপাতে বিশ্বাস করি না। জনগণ আমাদের শক্তি।”